
Број: 073-10-2432/2023-08						Датум: 30.6.2023. године 

П Р Е Г Л Е Д
активности Службе Повереника за информације од јавног значаја
и заштиту података о личности у јуну 2023. године 

I.  Статистика предмета   

У јуну 2023. године, Служба Повереника је примила укупно 1.463 предмета и то:    

1. 960 предмета у вези са приступом информацијама,
1. 354 предметa у вези са заштитом података о личности, 
1. 123 предмета који се односио на обe области деловања и рад Службе Повереника,
1. 26 предмета који се односе на процесуирање прекршаја у обе области деловања Повереника.

Број решених предмета током овог месеца је укупно 1.011 (511 - приступ информацијама, 309 - заштита података, 60 - процесуирање прекршаја, 131 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остваренo је 2.166 контакатa ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решене су 352 жалбе, од чега је 35 жалби изјављено на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 28 мишљења о примени Закона о слободном приступу информацијама од јавног значаја,
· 57 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· 2 предлога за управно извршење су обустављена, 
· Одговорено је на 6 представки,
· Обрађено је 19 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада,
· 45 одговора Управном суду поводом управног спора,
· 2 предлога за понављање поступка су усвојена.

Од укупно решених 352 жалбе, 114 жалби је било неосновано или са формалним недостацима, па су по њима донете следеће одлуке:

· 49 решења о одбијању жалби као неоснованих, 
· 64 је одбачено из формалних разлога,
· 1 захтева је одбијен.

Преосталих 238 жалби које су биле основане, Повереник је решио на следећи начин:
 
· у 32 предмета наложио је органу власти да поступи по захтеву и омогући приступ траженој информацији, 
· у 9 предмета поништио је решење органа власти и наложио органу власти да поступи по захтеву тражиоца, 
· 1 решење је поништено,
· у 34 предметa наложено је поступање по захтеву, 
· у 30 предмета поништио је одлуку органа власти и предмет вратио на поновни поступак, 
· у 86 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, 
· у 44 предметa обустављено је даље вођење поступка, јер је жалилац одустао од жалбе, 
· 2 решења у којима се обавезује орган власти да накнади трошкове поступка по жалби. 


Б. Област заштите података о личности

1. Дата су 33 мишљења у вези са заштитом података о личности;
1. Решено је 25 притужби због повреде права, на следећи начин: 9 решења којима се налаже поступање по захтеву, 7 решења којима се притужба одбија као неоснована, 2 решења којима се притужба одбацује због формалних разлога и 7 решења о обустави поступка;
1. Окончано је 45 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 3 корективне мере којима је изрекао 3 мере опомене руковаоцу, 4 захтева за писано изјашњење, 53 обавештења о предстојећем инспекцијском надзору и 12 одговора подносиоцима представке поводом којих је покренут инспекцијски надзор; 
1. Дата су 4 одговора на тужбе;
1. Одговорено је на 31 представку у вези са заштитом података о личности;
1. Обрађено је 15 контролних листа;
1. Обрађена је 81 евиденција о лицима за заштиту података о личности;
1. Обрађено је 10 обавештења о обради података о личности; 
1. Обрађено је 63 предмета из области унапређења заштите и превентиве.


В. Предмети који се односе на процесуирање прекршаја 

· Поднета су 4 захтева за покретање прекршајног поступка због кршења одредби ЗСПИЈЗ, док је у 1 случају утврђено да Повереник није надлежан за даље поступање, а у 1 предмету је утврђено да нема прекршаја,
· Издата су 53 прекршајна налога, 
· У једном случају је странка упућена да се обрати Управној инспекцији.


Г. Предмети који се односе на обе области деловања и рад Службе Повереника

· 35 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· 5 мишљења,
· поступљено је по 30 захтева за информацијама од Повереника, 
· 8 захтева у вези са информацијама о предмету,
· 20 из области домаће и међународне сарадње, 
· 11 саопштења за јавност,
· 13 извештаја,
· 7 остало,
· 2 обуке.

II. Друге активности и догађаји 

Конференције/догађаји

Повереник

·  Повереник Милан Мариновић и заменица Повереника Сања Унковић са представницима Службе Повереника учествовали су на Дигиталној експедицији 2. и 3. јуна 2023. године у Ваљеву. Ученицима виших разреда основних школа одржано је предавање о томе шта су све подаци о личности, зашто их треба чувати, а посебно у дигиталном свету, и која је улога Повереника у области заштите података о личности;
· Дана 6. јуна 2023. године одржана је Међународна Конференција о биометријским подацима и видео надзору јавних простора, одржана у Привредној комори Србије, која је омогућила да се научници, активисти и практичари у Србији упознају са праксама у државама чланицама ЕУ у вези са овом облашћу;
Конференција је подржана од стране пројекта „Јачање владавине права у Републици Србији“ заједнички финансираним од стране ЕУ и немачког Савезног министарства за економску сарадњу и развој (БМЗ), док је за имплементацију пројектних активности у вези са заштитом података о личности задужен Deutsche Gesellschaft für Internationale Zusammenarbeit (GIZ);
· [bookmark: _Hlk138931326]Повереник Милан Мариновић и заменица Повереника Сања Унковић са представницима Службе Повереника у оквиру пројекта „Јачање владавине права у Републици Србији“ били су на студијском путовању у Немачкој од 12. до 16. јуна 2023. године. У току студијског путовања посетили су Савезну полицију на аеродрому у Диселдорфу, Немачко удружење за заштиту података, Савезног Повереника за заштиту података и слободу информисања, Удружење за заштиту и безбедност података, Савезну полицију главне железничке станице у Келну, Покрајинског Повереника за заштиту података и слободу информисања Северне Рајне и Вестфалије, Министартво унутрашњих послова Северне Рајне и Вестфалије и Управу полиције у Келну као и Покрајински парламент Северне Рајне и Вестфалије/Одбор за унутрашње послове;
· Дана 20. јуна 2023. године Повереник за информације од јавног значаја и заштиту података о личности Милан Мариновић присуствовао је свечаном отварању „ЕУ недеље могућности“ која се одржала од 21. до 26. јуна 2023. године у Београду, Новом Саду и Нишу;
· Повереник Милан Мариновић и заменица Повереника Сања Унковић учествовали су на панел дискусији, која се одржала у сали „Дома омладине“ Културног центра Нови Пазар, у четвртак 22. јуна са почетком у 10 часова. Панелу су присуствовали представници руковалаца подацима о личности, организације цивилног друштва и медији. Циљ панел дискусије је да се кроз размену искустава, мишљења и идеја изведу закључци о бољој примени Закона о заштити података о личности као и његовим евентуалним изменама.
Овај пројекат се спроводи уз подршку мулти-донаторског пројекта „Подршка јачању владавине права у Републици Србији“, финансираног од стране ЕУ и немачког Савезног министарства за економску сарадњу и развој (BMZ). За имплементацију пројектних активности у вези са заштитом података о личности задужена је Немачка организација за међународну сарадњу (GIZ);
· Повереник Милан Мариновић присуствовао је традиционалном и свечаном обележавању Дана независности Сједињених Америчких Држава, 29. јуна 2023. године у резиденцији Америчког амбасадора;
· Дана 30. јуна 2023. године Повереник за информације од јавног значаја и заштиту података о личности Милан Мариновић и шеф Мисије ОЕБС-а у Србији отворили су радионицу која се бави питањем Значаја приступа еколошким информацијама за унапређење и заштиту животне средине, коју Повереник за информације од јавног значаја и заштиту података о личности организује уз подршку Мисије ОЕБС-а у Србији;
· Повереник и његови сарадници су током месеца јуна 2023. године гостовали у информативним програмима бројних електронских медија и дали изјаве за неколико штампаних медија (укључујући РТС, ТВ Курир, Euronews), у вези са актуелним питањима која се тичу заштите података о личности и права на приступ информацијама од јавног значаја.

Представници Повереника

· У склопу  мултисекторског пројекта „Подршка јачању владавине права у Републици Србији“ чији циљ је допринос испуњавању обавеза које произилазе из АП за Поглавље 23 – Правосуђе и основна права у складу са ЕУ aquis  у Београду је  6.6.2023. године одржана међународна конференција о биометријским подацима и видео надзору јавних простора;
· Дана 8. јуна 2023. године, представници Повереника су учествовали у Фокус групи „Заштита података о личности и информациона безбедност“ у организацији Канцеларије за информационе технологије и електронску управу;
· Представници Повереника учествовали су као предавачи ЗЗПЛ за децу у оквиру Дигиталне експедиције у  Сомбору,  09.6.2023. и 10.6.2023. године;
· Дана 29.6.2023. године представница Повереника је учествовала на састанку Савета за праћење примене препорука УН за људска права;
· Дана 30.6.2023.године одржана је Панел дискусија - ОД ШВЕДСКЕ ДО ШПАНИЈЕ,  Нови трио, нове идеје. У питању је преузимање мандата председавајуће земље ЕУ. Дискусија је одржана у ЕУ Инфо Центру, Краља Милана 7.


Међународна сарадња

· На 44. пленарној седници Саветодавног комитета Конвенције 108 која је одржана од 14. до16.6.2023. године у Стразбуру учествовао је заменик члана Комитета. Теме пленарне седнице су биле: обрада података о личности у прописима који регулишу спречавање прања новца и финансирања тероризма; нацрт модела уговорних клаузула који се односе на прекогранични пренос података; сарадња са другим телима Савета Европе; разматрање судске праксе ЕСЉП у области заптите података о личности; тумачење члана 11. модернизоване Конвенције 108 и биометријска обрада података о личности приликом гласања;
· Европски одбор за заштиту података (EDPB) је 20.6.2023. године одржао 81. пленарну седницу и усвојио предлог стандардног обрасца који треба да олакша подношење притужби и поступање националних надзорних органа за заштиту података када поступају са притужбама у прекограничним случајевима и Смернице о захтеву за одобрење обавезујућих пословних правила руковалаца;
·  У склопу  мултисекторског пројекта „Подршка јачању владавине права у Републици Србији“ чији циљ је допринос испуњавању обавеза које произилазе из АП за Поглавље 23 – Правосуђе и основна права у складу са ЕУ aquis у  Новом Пазару је 21.6.2023. године  одржана обука лица за заштиту података о личности за спровођење Закона о заштити података о личности у организацији Повереника за информације од јавног значаја и заштиту података о личности и Немачке организације за међународну сарадњу (GIZ);
·  У склопу  мултисекторског пројекта „Подршка јачању владавине права у Републици Србији“ чији циљ је допринос испуњавању обавеза које произилазе из АП за Поглавље 23 – Правосуђе и основна права у складу са ЕУ aquis у  Новом Пазару је 22.6.2023. године  одржана панел дискусија о примени Закона о заштити података о личности у организацији Повереника за информације од јавног значаја и заштиту података о личности и Немачке организације за међународну сарадњу (GIZ);
· Представница Повереника је 26.6.2023. године учествовала на Другом координационом састанку у вези са спровођењем активности у оквиру пројекта ОЕБС-а „Консолидовање процеса демократизације у сектору безбедности Републике Србије“;
· У оквиру пројекта "Заштита слободе изражавања и медија у Србији ((PRO-FREX-S )" који се реализује у оквиру „Хоризонталног програма подршке Западном Балкану и Турској“ одржана  је 27. и 28. 6. 2023. године у Врднику експертска радионица у области слободног приступа информацијама од јавног значаја. Теме радионице су биле примена члана 10. ЕКЉП у контексту слободног приступа информацијама од јавног значаја и Тромсо конвенција; 
· У оквиру пројекта ОЕБС-а „Консолидовање процеса демократизације у сектору безбедности Републике Србије у Стручној служби Повереника је представљени су резултати истраживања јавног мњења о заштити података које је спроведено у 2023. години;
· У оквиру пројекта „Примена Архуске конвенције и приступ информацијама од јавног значаја“ који Повереник реализује у сарадњи са Мисијом ОЕБС-а у Србији 30.6.2023. године у Београду је одржана радионица „Значај приступа еколошким информацијама за унапређење и заштиту животне средине“ на којој је представљена публикација „Остваривање права на приступ еколошким информацијама“.


Обуке и предавања

· Од 2. до 3.6. одржана је обука o ЗЗПЛ за децу основних школа у оквиру Дигиталног каравана у Ваљеву, за 50 лица;
· Од 9. до 10.6. одржана је обука o ЗЗПЛ за децу основних школа у оквиру Дигиталног каравана у Сомбору, за 30 лица;
· Дана 14.6. одржана је обука о ЗЗПЛ за запослене у Ученичком центру Београд, за 30 лица;
· Дана 21.6. одржана је обука о ЗЗПЛ за запослене у јавном сектору у Новом Пазару (пројектна сарадња са GIZ), за 45 лица;
· Дана 22.6. одржана је Панел дискусија о ЗЗПЛ за запослене у јавном сектору у Новом Пазару (пројектна сарадња са GIZ), за 45 лица.

Законодавне активности
· Министарству за европске интеграције дато је мишљење на нацрт Закона о потврђивању Секторског споразума између Владе Републике Србије и Европске комисије о механизмима примене финансијске помоћи Уније Републици Србији у оквиру инструмента за претприступну помоћ у области подршке програма руралног развоја (IPARD III);
· Министарству просвете дато је мишљење на Нацрт закона о изменама и допунама Закона о националном оквиру квалификација РС;
· Министарству просвете дато је Мишљење на Нацрт закона о изменама и допунама Закона о основама система образовања и васпитања;
· Министарству просвете дато је Мишљење на Нацрт закона о изменама и допунама Закона о средњем образовању и васпитању;
· Министарству за бригу о породици и демографију дато је мишљење на Протокол о пружању међусекторских услуга путем софтверског решења "Чувам те" у циљу заштите од злостављања, занемаривања, насиља и експолатације деце.

Европске интеграције

· Министарству правде достављен је годишњи извештај ЕК о напретку Србије за период 1. јануар – 31. мај 2023. године из надлежности Поверенка за информације од јавног значаја и заштиту податакa о личности;
· Министарству за европске интеграције достављен је годишњи извештај ЕК о напретку Србије за период 1. јануар – 31. мај 2023. године - за област Демократија, из надлежности Повереника за информације од јавног значаја и заштиту податакa о личности;
· Министарству за државну управу и локалну самоуправу достављен је годишњи извештај ЕК о напретку Србије за период 1. јануар – 31. мај 2023. године – Реформа јавне управе из надлежности  Повереника за информације од јавног значаја и заштиту податакa о личности.

